Oficiālais Vēstnesis L 040 , 12/02/2004 Lpp. 0035 - 0036



Padomes Kopējā nostāja 2004/137/KĀDP (2004. gada 10. februāris), ar ko paredz ierobežojošus pasākumus pret Libēriju un groza Kopējo nostāju 2001/357/KĀDP EIROPAS SAVIENĪBAS PADOME, ņemot vērā Līgumu par Eiropas Savienību, un jo īpaši tā 15. pantu, tā kā: (1) 2001. gada 7. maijā Padome pieņēma Kopējo nostāju 2001/357/KĀDP [1] par ierobežojošiem pasākumiem pret Libēriju, lai īstenotu ANO Drošības padomes Rezolūciju 1343 (2001.). (2) Kopējā nostāja 2001/357/KĀDP, kas paplašināta ar Padomes Kopīgo nostāju 2002/457/KĀDP [2], tika grozīta ar Padomes Kopīgo nostāju 2003/356/KĀDP [3], 2003/666/KĀDP [4] un 2003/771/KĀDP [5], lai īstenotu turpmākās saistītās ANO Drošības padomes Rezolūcijas (ANODPR). (3) 2003. gada 22. decembrī ANO Drošības padome pieņēma Rezolūciju 1521 (2003.), ar ko pārskatīja Drošības padomes apņemšanos rīkoties saskaņā ar VII nodaļu, nosakot pasākumus, kas izklāstīti ANODPR 1343 (2001.) un saistītajās rezolūcijās, un izklāstot pārskatītos pasākumus, ko ievieš pret Libēriju. (4) Lai īstenotu minētos pasākumus, jāaizliedz arī finansēšana vai finansiāla palīdzība, kas saistīta ar militārām darbībām, kas nav minēta ANPDPR 1521 (2003.); (5) Lai īstenotu konkrētus pasākumus, vajadzīga Kopienas rīcība, IR PIEŅĒMUSI ŠO KOPĒJO NOSTĀJU. 1. pants 1. a) Ieroču un ar tiem saistīto visa veida materiālu, to skaitā ieroču un munīcijas, militāro transportlīdzekļu un aprīkojuma, paramilitārā aprīkojuma un to rezerves daļu pārdošana, piegāde, pārvadāšana vai eksports uz Libēriju, ko veic dalībvalstu pilsoņi vai ja tos ieved no dalībvalstu teritorijām, vai izmantojot kuģus, kas peld zem to karogiem, un lidaparātus, saskaņā ar ANODPR 1521 (2003.) izklāstītajiem noteikumiem aizliegta neatkarīgi no tā, vai minēto priekšmetu izcelsme ir šo valstu teritorijā, vai nav. b) Aizliegts arī: - piešķirt, pārdot, piegādāt vai sniegt tehnisko palīdzību, brokeru pakalpojumus un citus pakalpojumus, kas saistīti ar militārām darbībām un a) apakšpunktā minēto priekšmetu tiešu vai netiešu piegādi, ražošanu, uzturēšanu un izmantošanu, jebkurai personai, uzņēmumam vai institūcijai Libērijā, vai izmantošanai Libērijā, - piešķirt finansējumu vai finansiālu palīdzību, kas saistīta ar militārām darbībām – jo īpaši ieskaitot subsīdijas, aizdevumus un eksporta kredīta apdrošināšanu – jebkādai tiešai vai netiešai a) apakšpunktā minēto priekšmetu pārdošanai, piegādei, pārsūtīšanai vai eksportam personai, uzņēmumam vai organizācijai Libērijā. 2. Šā panta 1. punkts neattiecas uz: a) ieročiem un ar tiem saistītajiem materiāliem un tehniskās apmācības vai palīdzības sniegšanu, kas paredzēta vienīgi, lai atbalstītu Apvienoto Nāciju Organizācijas pārvaldi Libērijā, un šīs pārvaldes vajadzībām; b) ieročiem un ar tiem saistītiem materiāliem un tehnisko apmācību un palīdzību, kas paredzēta tikai starptautiskās apmācības un reformu programmas Libērijas bruņotajiem spēkiem un policijai atbalstam vai tās vajadzībām, ko iepriekš apstiprinājusi Komiteja, kas izveidota saskaņā ar ANODPR 1521 (2003.) 21. pantu (še turpmāk "Komiteja"); c) militāro aprīkojumu, kas nav nāvējošs un kas paredzēts vienīgi humanitārām vai aizsardzības vajadzībām, un saistīto tehnisko palīdzību vai apmācību, ko iepriekš apstiprinājusi Komiteja; d) aizsargtērpu, tostarp pretšķembu vestēm un militārajām aizsargķiverēm, ko Apvienoto Nāciju Organizācijas darbinieki, plašsaziņas līdzekļu pārstāvji, humānās palīdzības darbinieki, attīstību veicinošie darbinieki un saistītais personāls uz laiku ieved Libērijā tikai personiskai lietošanai. 3. Lai piegādātu, pārdotu vai pārvadātu ieročus un ar tiem saistītos materiālus vai sniegtu pakalpojumus, kas minēti 2. panta a), b) un c) apakšpunktā, ir jāsaņem dalībvalstu kompetento iestāžu atļauja. Dalībvalstis izskata katru 2. punkta a), b) un c) apakšpunktā minēto piegādi atsevišķi, ņemot vērā visus kritērijus, kas norādīti Eiropas Savienības rīcības kodeksā par ieroču eksportu. Dalībvalstis pieprasa atbilstošus aizsardzības pasākumus pret ļaunprātīgu tās atļaujas izmantošanu, kas piešķirta atbilstoši šim punktam, un attiecīgā gadījumā veic pasākumus, kas vajadzīgi, lai atgūtu piegādātos ieročus un ar tiem saistītos materiālus. 4. Šīs Kopējās nostājas izpratnē "tehniskā palīdzība" ir jebkurš tehnisks atbalsts, kas saistīts ar remontu, izstrādāšanu, ražošanu, montāžu, testēšanu, uzturēšanu vai jebkuru citu tehnisku pakalpojumu, un tā var būt tādos veidos kā, piemēram, sagatavošana, apmācība, darba zināšanu vai prasmju nodošana vai konsultatīvi pakalpojumi. Tehniskā palīdzība ietver arī verbālās palīdzības formas. 2. pants 1. Saskaņā ar ANODPR 1521 (2003.) izklāstītajiem noteikumiem dalībvalstis veic visus nepieciešamos pasākumus, lai novērstu visu to indivīdu, uz kuriem norādījusi Kopiena, ieceļošanu vai tranzītu caur valsti, kas: a) apdraud miera procesu Libērijā vai ir iesaistīti darbībās, kuru mērķis ir miera un stabilitātes graušana Libērijā un tās apakšreģionos, tostarp to bijušā prezidenta Čārlza Teilora (Charles Taylor) valdības amatpersonu un viņu ģimenes locekļu un Libērijas bijušo bruņoto spēku dalībnieku ieceļošanu un tranzītu, kas saglabā saikni ar bijušo prezidentu Čārlzu Teiloru; b) pārkāpj ieroču un ar tiem saistīto visu veidu materiālu, tostarp ieroču un munīcijas, militāro transportlīdzekļu un aprīkojuma, paramilitārā aprīkojuma un to rezerves daļu pārdošanas, piegādes, pārvadāšanas vai eksporta aizliegumu vai aizliegumu sniegt tehnisko apmācību, kas saistīta ar šādu priekšmetu piegādi, ražošanu, uzturēšanu vai lietošanu; c) sniedz finansiālu vai militāru atbalstu bruņotām dumpinieku grupām Libērijā vai reģiona valstīs vai ir saistītas ar uzņēmumiem, kas to dara. 2. Nekas 1. punktā neliek valstij aizliegt savu pilsoņu ieceļošanu tās teritorijā. 3. Šā panta 1. punkta pasākumus turpina piemērot indivīdiem, uz kuriem Kopiena jau ir norādījusi saskaņā ar ANODPR 1343 (2001.) 7. panta a) apakšpunktu, kamēr Komiteja vēl nav norādījusi uz šiem indivīdiem. 4. Šā panta 1. punkta noteikumus nepiemēro, ja Komiteja konstatē, ka šis ceļojums notiek humānu mērķu dēļ, tostarp reliģiska pienākuma dēļ, vai ja Komiteja konstatē, ka šis izņēmums citā veidā sekmē ANO Drošības padomes rezolūcijas mērķu sasniegšanu miera, stabilitātes un demokrātijas veidošanai Libērijā un ilgstoša miera veidošana apakšreģionos. 3. pants Saskaņā ar ANODPR 1521 (2003.) norādītajiem nosacījumiem ir aizliegts tiešais vai netiešais visu neapstrādāto dimantu imports no Libērijas Kopienā neatkarīgi no tā, vai to izcelsme ir vai nav Libērijā. 4. pants Saskaņā ar ANODPR 1521 (2003.) nosacījumiem ir aizliegts jebkādu baļķu vai koksnes izstrādājumu imports, kuru izcelsme ir Libērijā. 5. pants Šo kopējo nostāju piemēro līdz 2004. gada 22. decembrim, ja vien Padome nenolemj citādi saskaņā ar ANO Drošības padomes turpmākajām attiecīgām rezolūcijām. 6. pants Ar šo atceļ Kopējo nostāju 2001/357/KĀDP. 7. pants Šī Kopējā nostāja stājas spēkā tās pieņemšanas dienā. To piemēro no 2003. gada 22. decembra. 8. pants Šo Kopējo nostāju publicē Eiropas Savienības Oficiālajā Vēstnesī. Briselē, 2004. gada 10. februārī Padomes vārdā — priekšsēdētājs C. McCreevy [1] OV L 126, 8.5.2001., 1. lpp. Kopējā nostāja, kurā jaunākie grozījumi izdarīti ar Kopējo nostāju 2003/771/KĀDP (OV L 278, 29.10.2003., 50. lpp.). [2] OV L 155, 14.6.2002., 62. lpp. [3] OV L 124, 20.5.2003., 49. lpp. [4] OV L 235, 23.9.2003., 28. lpp. [5] OV L 278, 29.10.2003., 50. lpp. --------------------------------------------------